มีตุ่มแดงนูนขึ้นที่นิ้วโป้งมือ คันและปวดเล็กน้อย เป็นตุ่มนูนแดง ไม่ใส ไม่มีน้ำข้างใน ไม่ทราบว่าเกิดจากอะไรและมีวิธีการรักษาอย่างไรบ้างคะ
สวัสดีค่ะ ตุ่มนูนแดงอาจเกิดได้จาก-ผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ-ผื่นผิวหนังอักเสบจากการสัมผัส เช่นสบู่ โลชั่น น้ำหอม-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจน-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-เชื้อราที่ผิวหนัง อาจเป็นปื้นแดงคัน มีวงขาวตรงกลาง-ตุ่มถูกแมลงกัด-ผื่นลมพิษ จะเป็นตุ่มนูนแดงและคัน มักหายเร็วภายใน 24-48 ชั่วโมง และไม่ทิ้งรอยการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง และยังไม่ควรเอายาอะไรไปทาเพราะยังไม่ทราบการวินิจฉัยหากตุ่มปวด บวม แดง ลุกลามมาก ไม่ยุบไปเอง ควรไปพบแพทย์เพื่อตรวจเพิ่มเติม